**ГОДИШЕН ДОКЛАД ЗА ДЕЙНОСТТА**

**НА СД„НАЧЕВИ-90-С-ие” ПРЕЗ 2018 ГОДИНА**

Този доклад е изготвен на основание изискванията на Закона за счетоводството и Търговския закон. Докладът представя коментар и анализ на годишния финансов отчет, както и друга съществена информация относно финансовото състояние и резултатите от дейността на дружеството.

При изготвянето на доклада са спазени принципите на вярно и честно представяне.

Доклада за дейността да се разглежда в едно с финансовия отчет на дружеството за 2018 г.

Дружеството е учредено с Решение ***№ 73 / 03.01.1991г.*** на Сливенския Окръжен съд.

СД „Начеви-90-С-ие” не е капиталово дружество, то е учредено без срок от шестима съдружници и се управлява от тях заедно и поотделно. През отчетния период не са настъпили промени в основните принципи на управление на дружеството. Управителите на дружеството са съдружници, като през 2018 г. са получили дивиденти в размер на 1073 хил. лв.

Дружеството няма регистрирани клонове. Дружеството няма съучастия в други дружества.

**І. Финансово състояние.**

Основен предмет на дейност на дружеството е производство на тапицирани мебели и производство на активна еленергия в землището на с. Бяла.

Произведената електроенергия се изкупува по силата на двадесет годишен договор на преференциални цени от ЕВН България електроснабдяване ЕАД.

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Нетни приходи от продажби** | **2018**  **kWh** | **Стойност**  **хил. лв.** | **Относител дял %** | **2017**  **kWh** | **Стойност**  **хил. лв.** | **Относител дял %** |
| 1 | Eлектроенергия | 4 079 293 | 768 | 4,11 | 4 881 767 | 919 | 7,38 |
| 2 | Мебели |  | 17 717 | 94,94 |  | 11 392 | 91,54 |
|  | в т.ч. външен пазар |  | 16 994 |  |  | 10 423 |  |
| 3 | Стоки |  | 163 | 0,87 |  | 121 | 0,97 |
| 4 | Услуги |  | 14 | 0,08 |  | 13 | 0,11 |
|  | **Общо** |  | **18 662** | **100,00** |  | **12 445** | **100,00** |

Дружеството реализира тапицираните мебели основно на външен пазар. През 2018 г. на външен пазар са реализирани 95,92% от мебелите, а на вътрешен 4,08%. През 2017 г. на външен пазар са реализирани 91,49% от мебелите, а на вътрешен 8,51%.

**І. Финансово състояние.**

Ръководството определя състоянието на дружеството като стабилно и изготвянето на финансовия отчет за 2018 година на базата на принципа за „действащо предприятие” като обосновано.

**1. Ликвидност**

Показателите за ликвидност за 2018 година и 2017 г. са както следва:

|  |  |  |
| --- | --- | --- |
| **Показатели** | **2018** | **2017** |
| Коефициент за обща ликвидност | 1,22 | 1,17 |
| Коефициент за бърза ликвидност | 0,75 | 0,71 |
| Коефициент за абсолютна ликвидност | 0,01 | 0,05 |

**Коефициентът за обща ликвидност**, изчислен като съотношение между текущи активи и краткосрочни пасиви, отбелязва увеличение спрямо 2017 година. Оптималния размер на този показател е над 1, а дружеството отчита стойност на показателя 1,22.

**Коефициентът за бърза ликвидност,** изчислен като съотношение между сбора от: краткосрочни вземания, краткосрочни инвестиции и парични средства към краткосрочни задължения отбелязва увеличение спрямо 2017 г.

**Коефициентът за абсолютна ликвидност** е 0,01 .

Стойностите на показателите за ликвидност гарантират финансовата стабилност на дружеството.

**2. Капиталови ресурси**

Капиталовата структура на дружеството съгласно счетоводния баланс към 31.12.2018 г. и към 31.12.2017 г е както следва : Хил. лева

|  |  |  |  |  |
| --- | --- | --- | --- | --- |
| **П о к а з а т е л и** |  | **2018** | **2017** |  |
| **Собствен капитал** | 1 | 6604 | 5720 | | |
| Дълготрайни активи | 2 | 6768 | 5927 | | |
| Краткотрайни активи | 3 | 3794 | 3120 | | |
| Краткосрочни задължения | 4 | 3100 | 2673 | | |
| Нетен оборотен (работен) капитал (3-4) | 5 | 694 | 447 | | |
| **Пасиви** (дългосрочни и краткосрочни) | 6 | 3296 | 3010 | | |
| **Общ капиталов ресурс (1+6)** | 7 | 9900 | 8730 | | |
| Дял на собствения капитал в общия капиталов ресурс (финансова автономност) (1/7) | 8 | 0,67 | 0,66 | | |
| Дял на пасивите в общия капиталов ресурс (6/7) | 9 | 0,33 | 0,34 | | |
| Покриване на пасивите със собствен капитал (1/6) | 10 | 2,00 | 1,90 | | |
| Коефициент на покриване на дълготрайните активи със собствен капитал (1/2) | 11 | 0,98 | 0,97 | | |

През 2018 г общият капиталов ресурс възлиза на 9900 хил.лв., като привлеченият капитал е 33 %. В сравнение с предходната година общият капиталов ресурс се е увеличил с 1170 хил.лв. Факторите оказали влияние върху размера на общия капиталов ресурс са следните:

- увеличение с реализираната печалба за финансовата 2018 г. - 1957 хил. лв.;

- увеличение на задълженията с 286 хил.лв.;

- намаление с дивидентите разпределени на съдружниците - 1073 хил. лв.

Основна част от привлечения капитал са задълженията към банки и те са както следва:.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | Банка/ Вид на кредита | Срок за усвояване | Размер на усвоения кредит/Лимит | Краен срок за плащане | Остатък към 31.12.2018г. | | SG Експресбанк АД Инвестиционен | 29.03.2015г. | 400 000 eur | 30.06.2021г. | 166 666.65 eur 325 971.63 лв | | SG Експресбанк АД Овърдрафт | в сила от 25.11.2016г. | лимит 900 000 лв | 31.05.2019г. | 847 714.28 лв | | SG Експресбанк АД Овърдрафт | в сила от 15.07.2014г. | лимит 300 000 eur | 31.05.2019г. | 148 970.10 eur 291 360.19 лв | | Райфайзен Банк ЕАД  Овърдрафт | в сила от 02.05.2018г. | лимит 500 000 лв | 30.04.2020г. | 214 338.74 лв | |  |  |  |  |

**3. Свързани лица**

Дружеството има сделки и разчети със свързани лица. Предоставя за ползване на „ЕКО ЕНЕРДЖИ- СЛИВЕН” ЕООД офис помещение, намиращо се на адрес: гр. Сливен,бул „Тракия” 63 срещу наемна цена от 200 лв с ДДС месечно.

**ІІ. Резултати от дейността**

|  |  |  |  |
| --- | --- | --- | --- |
| **По к а з а т е л и** |  | **2018** | **2017** |
| Приходи от обичайната дейност | 1 | 21251 | 14501 |
| Разходи за обичайната дейност | 2 | 19076 | 12534 |
| **Печалба от обичайната дейност**  (1-2) | 3 | 2175 | 1967 |
| **Балансова печалба** /след данъчно облагане/ | 4 | 1957 | 1772 |
| Нетен размер на приходите от продажби | 5 | 18662 | 12445 |
| Рентабилност на база р-ди за дейността (3/2) | 6 | 11,40% | 15,69% |
| Рентабилност от дейността (3/5) | 7 | 11,65% | 15,81% |
| Чиста рентабилност (4/5) | 9 | 10,49% | 14,24% |

Сумата на нетните приходи от продажби през 2018 година е в размер на 18662 хил. лв., а през 2017 година е 12445 хил. лв., като увеличението е в размер на 6217 хил. лв.

Балансовата печалба за 2018 г. е 1957 хил. лв., спрямо реализираната през 2017 г. печалба от 1772 хил. лв.

Печалбата, реализирана от дружеството през двете години предопределя и високото ниво на показателите за рентабилност.

**ІІІ. Рискове пред дружеството**

**Валутен риск**

Валутният риск е свързан с възможността приходите от дейността и разходите за дейността да бъдат повлияни от промените на валутния курс на лева към други валути. Тъй като СД „Начеви-90-С-ие” реализира продукцията си в лева и в евро, осъществява доставките си в лева и долари, като цяло не съществува валутен риск по отношение на постъпленията . По отношение на разходите за намаляване на риска от променливия курс на долара управителите прибягват до договаряне на **Форуърд курс** (Forward rate**).** Това е договорената цена по контракт, който ще се осъществи след определено време.

**Финансов риск**

Финансовият риск се изразява в несигурност за инвеститорите в случаите, когато фирмата използва привлечени средства. Тъй като СД „Начеви-90-С-ие” ползва заемен капитал, финансовият риск съществува.

**ІV. Действия в областта на научно-изследователската и развойна дейност**

Дружеството през 2018 г. е извършило действия в областта на научно-изследователската и развойна дейност.

През 2017 г. СД "НАЧЕВИ-90-С-ИЕ” сключва Договор за безвъзмездна финансова помощ № BG16RFOP002-1.001-0061-C01 с Министерство на Икономиката по Оперативна програма „Иновации и Конкурентноспособност” 2014-2020./съфинансиран с Европейски Съюз/.

Одобреният проект е за повишаване на иновационната дейност на СД "НАЧЕВИ-90-С-ИЕ в областта на мехатрониката, чрез внедряване в серийно производство и пазарна реализация на полезен модел „умен диван”.

**V. Бъдещо развитие**

Ръководството счита, че и през следващите години дружеството успешно ще осъществява дейността по основния си предмет – производство на тапицирани мебели и активна енергия.

**VІ. Важни събития настъпили след годишното приключване**

Към настоящият момент на ръководството на дружеството не са известни други събития, които биха оказали съществено влияние върху финансовото състояние на дружеството.

**VІІ. Други въпроси**

Управителите получават възнаграждения по договори за управление и контрол. Получават и дивиденти.

Дата: 11.03.2019 г. Управител:…………………….

/Иван Начев/